  Виталий Пронин Кинлэн мылкыдыз вань ӵыжы-выжыосызлэсь фронтысь вуэм туспуктэмъёссэс, гожтэтъёссэс выльдыны? Озьыен, пыриське «Весточка с фронта» ужрадэ. Сое ялӥз элькунысьтымы Национальной библиотекалэн Документъёсты утёнъя центрез.Акция кыстӥськоз туэ февральысен ноябрь толэзёзь. Та ужрадэ пыриськыны мылкыд кариськоды ке, сьӧрады кутоно Быдӟым оже пыриськем ӵыжы-выжыостылэсь фронтовой гожтэтъёссэс, туспуктэмъёссэс - соосты реставрировать карозы дунтэк. Вуттоно соосты Ижысь Вормонлы 30 ар урамысь 14 номеро юртэ - Национальной библиотекалэн Документъёсты утёнъя центраз. Та сяна но «Весточка с фронта» акция улсын ортчозы трос тунсыко ужрадъёс.Елена Никитина   